මත්පැන් වැඩි මිලට විකිණීමේ ජාවාරමක නිරත වූ ගොවිජන සේවා නිලධාරියකු උතුරු මැද පළාතභාර ජ්‍යෙෂ්ඨ නියෝජ්‍ය පොලිස්පතිවරයාගේ විශේෂ ඒකකයේ නිලධාරීන් විසින් පෙරේදා (8) මත්පැන් බෝතල් 12 1/2ක් සමඟ අත්අඩංගුවට ගෙන ඇත.ඉපලෝගම ගොවිජන සේවා මධ්‍යස්ථානයේ කෘෂිකර්ම පර්යේෂණ සංවර්ධන නිලධාරියෙකු විසින් වැඩි මුදලට මත්පැන් විකුණන බවට ලැබුණු තොරතුරක් මත විශේෂ ඒකකයේ ස්ථානාධිපතිවරයා විසින් උපාය දූතයෙකු යොදා මත්පැන් බෝතල් 1/2ක් රුපියල් 500ක මුදලකට විකිණීමේදී සැකකරු අත්අඩංගුවට ගෙන තිබේ.සැකකරු ඉපලෝගම කුංචිකුලම ප්‍රදේශයේ පදිංචිකරුවකු වන අතර ඔහු නිවෙස ඉදිරිපිට පිහිට වසා දැමු කඩයක තබාගෙන මත්පැන් විකුණන බවද විශේෂ ඒකකය සදහන් කරයි.